b'\n_START_ARTICLE_\nBerit Hedemann\n_START_SECTION_\nLiv og virke\n_START_PARAGRAPH_\nHedemann er cand. philol. fra Universitetet i Oslo i 1978 med psykologi, historie og norsk. Hedemann arbeidet i NRK fra 1973 til 2015, hovedsakelig i Ungdommens radioavis (radio), P\xc3\xa5 Sparket (TV), N\xc3\xa6rsynet (TV), Barnetimen for de minste (radio), St\xc3\xa5tt opp (radio), Radioteatret, og Radiodokumentaren._NEWLINE_Hun var med p\xc3\xa5 \xc3\xa5 starte opp radiodokumentar som sjanger i NRK i 1989 , arbeidet i Radiodokumentarredaksjonen fram til 1999 og har vunnet flere internasjonale priser for sine dokumentarer og radioteater._NEWLINE_Hedemann var leder for Barneredaksjonen i Radio fra 2000 til 2002 og var redaksjonell leder for Radiodokumentaren p\xc3\xa5 NRK P2 fra 2002 til 2010. Redaksjonen vant 15 nasjonale og internasjonale f\xc3\xb8rstepriser i denne perioden._NEWLINE_Hun var med p\xc3\xa5 \xc3\xa5 starte opp Prix Radio i 2003 og var juryleder de to f\xc3\xb8rste \xc3\xa5rene. Hun var juryleder for Ake Blomstrom Memorial Prize fra 2007 til 2010, en pris for unge radiotalenter fra hele verden._NEWLINE_I 2014 ga hun ut All min forakt. En kj\xc3\xa6rlighets historie til gode kritikker, Dagsavisen kalte romanen \xc2\xab\xc3\x85rhundrets kj\xc3\xa6rlighetssaga i Norge 2014\xc2\xbb._NEWLINE_I 2018 ga hun ut romanen Bj\xc3\xb8rnejegerskens bekjennelser til gode anmeldelser. Bj\xc3\xb8rn Gabrielsen i Dagens N\xc3\xa6ringsliv kalte romanen "en humoristisk fortelling om bedrag", og mente at den sammenfattet tidens debatter og brytninger p\xc3\xa5 snedig vis, for eksempel i "en kostelig debatt om fris\xc3\xb8rens hund "Karma" skal omtales som "den" eller "hun""._NEWLINE_Etter \xc3\xa5 ha sluttet i NRK i 2015 har Berit Hedemann konsentrert seg om sitt forfatterskap, i tillegg til at hun holder foredrag og underviser i dramaturgi, historiefortelling og bildeskapende spr\xc3\xa5k for journalister og forfattere i inn- og utland, bl.a. i Jordan, Tyrkia, USA, Storbritannia, \xc3\x98sterrike, Irland, Finland, Sverige, Danmark og Nederland.  Hun skriver for Dagens N\xc3\xa6ringsliv, Klassekampen, Dagbladet, VG, Aftenposten, Morgenbladet, Egmont, Oktober forlag, Samlaget, Kagge Forlag, og underviser p\xc3\xa5 Den norske filmskolen i Lillehammer. Hun underviser ogs\xc3\xa5 i "Sokratisk evaluering", en metode hun har utarbeidet til forbedring av kreative produkter i en positiv l\xc3\xa6ringsatmosf\xc3\xa6re, bl. a. i NRK, Rikskonsertene, Den kulturelle skolesekken, i tillegg til dagspressen.\n_START_SECTION_\nFamilie\n_START_PARAGRAPH_\nHun er mor til forfatteren Ingvild Hedemann Rish\xc3\xb8i og oversetter og journalist \xc3\x98yunn Rish\xc3\xb8i Hedemann. Hun er datter av Knut Hedemann og Gro Ranveig Hedemann (f\xc3\xb8dt Hansen).'